  Анжелика Тихонова корреспондент Ижкарысь Оружейник Драгунов нимо скверын Тазалыкез кыдатон понна пыдын ветлон сюресъёсты умоятон ужъёсты йылпумъязы. 23-тӥ коньывуонэ Кар думалэн тӧроез Фарит Губаев, Ленин ёрос администрацилэн тӧроез Рамиль Гайнуллин, «Ижкарысь Паркъёс» компаниысь, Удмуртиысь Скандинав амалэн ветлонъя федерациысь ыстэм муртъёс но общественникъёс лэсьтэм ужъёслэсь ӟечлыксэс эскеризы. Со сярысь Ижкар администрацилэн пресс-службаез ивортӥз. Люкаськемъёс ӧжытэзтэк кык иськемез ортчизы но скандинав амалэн ветлонъя инструкторъёс кивалтэм улсын разминка ортчытӥзы. Тазалыкез кыдатонъя пыдын ветлон сюрес югдытэмын, соин ик отӥ вазь ӵукна но, ӝыт но ветлыны луоз. Сюрес туж кельшиз, со туала сямен шонер но инкуазез утьыса лэсьтэмын – пу шелепъёсын валем сюрес кузя туж каньыл мыныны. Скандинав амалэн ветлонэн мон ӝыны ар вырисько ини, ӵапак тулыс спортзалъёс ворсаськем дырысен. Соин ик быгатӥсько вераны: татын карысьтымы тужгес устоез пыдын ветлон сюрес Фарит Губаев, Ижысь Кар думалэн тӧроез Трассалэн пасьталаез 2,5 метр луэ. Со нюлэс пушкысь лёгем сюресъёс кузя мынэ но оглом 1 иськем 500 метр кыстӥське Нюлэс пушкын вань лэсьтӥськон ужъёсты подрядчик киын, нимысьтыз техникаез уже кутытэк, быдэстӥз. Сюрес кузя пуктэм 57 фонарьёс спортсменъёслы тренировкаос но дышетскисьёслы физкультурая урокъёс котькыӵе дыре ортчытъяны луонлык сёто.  Берло кык ар ӵоже Ленин ёросын та кыкетӥез ни Тазалыкез кыдатонъя пыдын ветлон сюрес. Нырысетӥез Парашютной урам вӧзысь Южной паркын усьтӥськиз. Кылем арын 85 номеро школа вӧзысь нюлэсын Оружейник Драгунов нимо сквер лэсьтӥзы. Калык трос пол гинэ та интыез умойгес карон ужъёсты азьланьтыны курыса, татын шутэтскон инты сяна, спортэн вырыны инты но мед луоз шуыса, вазиськылӥз. Ӵектонзылы Удмуртилэн тӧроез Александр Бречалов дурбасьтӥз, проект улонэ пыӵаз. Табере татын кышкыттэм, каньыл но чебер Рамиль Гайнуллин, Ленин ёрос администрацилэн тӧроезПусъём, спортсменъёслы но спортэз гажасьёслы югдытэм сюресэз лэсьтон Ленин ёросысь нюлэсо интывылэз умоятон ужлэн эшшо огез люкетэз луиз. Ужъёсты Владимир Путинэн кичӧлтэм «Жильё и городская среда» йӧскалык ӵектос улсын быдэстӥзы. Пыдын ветлон сюрес 3 миллион манет тыр усиз. Со пӧлысь ӝыныез - бырйисьёслэсь куронъёссэ быдэстонлы чаклам коньдон, одӥг но ӝыны миллионэз – инвесторлэн Азьланяз нюлэсо интыез умоятонэз эшшо азинтыны чаклало. Соин валче Ленин ёрослэн администрациез но Ижар думаысь депутатъёс калыклэсь ӵектонъёссэ, дэмланъёссэ возьмало. Тодэ вайытом, 12 сюрс квадрат метр пала инты басьтӥсь Оружейник Драгунов нимо скверез 2019-тӥ арын усьтӥзы. Тегъёс: Мерлык Спорт Тазалык Ижкар Удмуртия  